Wustamäe linnaosa on muutunud rikkamaks kolme laste mängulinnaku ja jalgpalliplatsi võrra, mis kerkisid kultuuriminister Urmas Päeti  ja Wustamäe linnaosa vanema Helde Kalla poolt augustis allkirjastatud koostöölepingu alusel.    Kohalikud elanikud on aga väljakute üleöö ilmumisest hämmelduses. Wooni tn. 111 ja 113 vahelisel alal, kus enne asus kohalike meelisjalutuspaik - kena park, laiub nüüd täismõõtmeis jalgpalliplats. Samuti on kadunud läheduses olnud maa-alune parkla ühes sinna ööseks pargitud autodega ja asendunud laste mänguväljakuga.    "Ei oska öelda ei "aad" ega "beed"," laiutab kohalik elanik Elviire  Jalanõu käsi. "Alles eile istusime naabrinaisega kenasti pargipingil ja rääkisime omi jutte... Nüüd siin ainult need jalgpallurid ja see kisendav fännikari. Ei teagi kohe, kuidas nüüd edasi elada," kõlab ta üsna lootusetult.